Maike - ei pahmitsemisest ole kasu. Mu ktoodud näites, nagu teenindustöös on oluline see, et eesti keelt, so riigikeelt peab oskama, see on elementaarne ja seda  nõuab seadus. Aga kui mul on valida, kas võtta tööle eestlane, kes vene keelt ei oska, või venelane, kes eesti keelt oskab, siis muidugi saab töö see, kel kaks keelt suus. Keeled ON õpitavad nagu ka paljud muud kutsetöös omased asjad ja kui inimesel puuduvad need oskused, millega ta teatud ametikohal töötada saaks, siis tema palkamata jätmise puhul pole tegu diskrimineerimisega, vaid sellega, et inimene kandideerib sinna, kuhu tema oskused ei vasta. Kui töökoht eeldab keele valdamist, siis nii ongi ja kui  võtta sinna inimene, kes nõuetele ei vasta, siis hakkavad diskrimineerimise üle kurtma need, kes vastavad - miks meie pidime töölesaamisel seda, teist või kolmandat oskama, tema aga mitte? Teenindusettevõte võib kehtestada keelenõudeid oma töötajatele, mitte aga klientidele ja vene keel kui kasutatavuselt eesti keele järel järgmine keel on tänane objektiivne reaalsus.